
DISPUTATIO MEDICA 


INAUGURALI3Z, 


DE 


IGNE ELECTRESO. 


PROOEMIUM. 


GNIS electreus, ex quo tempore, qualis ei 
fit natura, quibuſque polleat viribus, no- 
tum ſit, habitus profectò eſt digniſſimus, ad 
quem animum cupidiſſimè advertant pci. 
Vis quoque, quam morbos depellendi vim 
poſſidet, medicos quibus curæ eſt corporis va- 
A letudo, 

letudo, ad leges quibus ſervit indagandas al- 
lexit. . 

Noftris temporibus ignis electrinus, optato 
eventu, contra morbos multigenos, in auxili- 
um a medicis vocatur. Quinetiam, eo miniſtro, 
nervorum generis res olim prorſus obſcuras, 
necdum utique ſatis cognitas, explicare medi- 
ei conati ſunt. Ad hoc, philoſophi ſimilitudi- 
ne quadam, quz igni electreo eſt cum luce, ca- 
lore et rebus magneticis, et prænotione ner- 
vorum fluidi ætheriſque omnia pervadentis ad- 
ducti, illi igni tantummodo variè modificato 
hæc omnia attribuerunt. 

Argumenta, quibus idem eſſe fluidum ner- 
vorum et ignem electrinum probare olim cona- 


ti ſunt medici, prorſus vana erant; propterea 


qubd rebus ipſis, quippe quarum iſthactenus 


perpaucz profectò cognitæ eſſent, non congru- 
erent. Horum enimvero unitatem probare 
nuper magis potuimus ; licet, res hactenus 
cognitas ad unitatem prorſus probandam mi- 
nime ſufficere, confitendum fit, 

„ Notum 

Notum jamdudum eſt, animantes quaſdam 
ſeintillulas electreas edendi facultatem habere 
et profectò non defuerunt, qui vel homines hu- 
juſmodi ſcintillulas emittere aſſeruerunt. Ho- 
mines verd tali facultate nulla pollere, ſed has 
ſcintillulas ex quibuſdam eorum veſtimentis 
ſeſe mutuò confricantibus, aut ex crinibus, e- 
mitti compertum medici habent. Cum ita fit, 
ſeintillulæ hinc editz, humano corpori ineſſe 
talem facultatem, minime probant. 

Animantes autem ſunt viliores quædam, 
quæ opinionem ſupra dictam multd magis fir- 
mant. Ad hoc genus pertinent torpedo, gym- 
notus eleftricus, atque piſces quidam alii. 
Ictus, quos contrectantibus impingunt hi piſces, 
ſunt in re electrini, et eos vel arte nonnulli 
profectò imitati ſunt. Quin et electrea hujus 
piſcium generis organa nervis et magnitudine 
et numero adeo inſignibus inſtruuntur, ut, 
quin illis hos, fluidum electreum colligendi 
cauſa, natura largiatur, dubitare vix poſſimus. 
Huc accedat, qudd contrectans non, niſi vo- 


lente 

lente piſce, fulmine electreo percutitur ; unde, 
nexum quendam inter percuſſus et neryorum 
efficientiam intercedere, ſatis patet. 

Res autem a quibuſdam philoſophis ITALI- 
cis nuper detectæ et in apertum prolatæ, ig- 
nem electrinum plane idem cum nervorum 
fluido eſſe, vel ſaltem huic quam maxime cog- 
natum, veriſimillimum et profectò tantum non 
certum reddunt. Ad prorſus vero ſtabilien- 
dam hanc unitatem, vel cognationem quali, 
opus eſt ut multa etiamnum incognita patefi- 
ant. Verum enim verò, quippe cum in rem, 
tam dignam quæ perquiratur penitus et intel- 
ligatur, ingenioſiſſimus ferme quiſque acerri- 
mo ſtudio animum intenderit, nos haud mul- 
to diutius in dubio eſſe, idem ſint ignis e- 
lectreus et nervorum fluidum, an diverſa inter 


ſe et diſſimilia, futuros probabile eſt. 

De Effeftibus, quos in Animantium Corpora 
praſtat Ignis Eletreus. 


E viribus, quæ igni electreo inſunt, nulla 
latiùs patet, vel magis miranda eſt, quam ea, 
qua pollet, animantium corporum incrementa 
maturandi. Hanc ei ineſſe potentiam, utcun- 
que aliter quibuſdam auctoribus viſum fuerit, 
nunc ſatis ferè conſtat, et inter omnes ferme 
auctores convenit. Verum eflet hoc, necne 
verum, comperiendi ſtudio qui flagrabant, ii 
de bombycibus, ranunculis, et fœtu in ovo fere 


ſolis pericula faciebant; utpote animantibus, 


quas ſervare facillimum eſt, quzeque magnitu- 


dine tam mature creſcunt, ut, quantum eas 
afficiat ignis clectrinus, clariſſimè pateat. 

His periculis compertum eſt, bombycas, qui 
ſunt igne eleftres expleti, e necydalis citiùs, 


quam 

quam cæteros, evolvi, et breviore ſpatio ſum- 
mam magnitudinem attingere; et, eodem 
facto, ranunculos multo in ranas maturius 
grandeſcere, atque pullos gallinaceos ova, qui- 
bus'viveſcunt, diſrumpere. | 

Igni præterea electrino ineſt potentia, qua 
cor arteriaſque, in mirum adeo modum, inci— 
tat; ut, elicitis ex qualibet animante ſcintillu- 
lis electreis, vel eadem fulmine electreo leni— 
ter percuſsà, arteriæ ſexto ferme ſolito incita- 
tiùs moveantur. Ita elle, obſtinatis animis 
pernegarunt nonnulli. Plurima vero experi- 
menta de induſtria gapta, nullum, quin ita fit, 
nunc dubitandi locum relinquunt. In con- 
trariam opinionem eo fortaſſe iverunt aucto- 
res, quibus aliter viſum eſt, quod, efficere quid 
poſſet ignis clectreu in homines, quorum ar- 
terias parum concitaret, periclitati ſunt. 

Concitatior cordis arteriatumque motus a- 
nimo metu perturbato non attribuendus eſt; 
eo quod, ſcintillis electreis e dormientibus qui- 
dem animantibus elicitis, ideoque nihil hinc 


mali 

mali timentibus, arteriz iis nihilo minds ali- 
quanto incitatiùs micant. 

Quinetiam ignis electreus, id quod, facta pe- 
riclitatione etiamnum nulla, ex incitato cor- 
dis arteriarumque motu prænoviſſe quidem li- 
cuiſſet, animantium calorem interdum ali- 
quantum, et perincommode quidem, intendit. 
Incrementum vero caloris ſenſiferi, quod ani- 
mans quzlibet fluido electrino expleta perci- 
pit, minime pro vero eo, interdum quod ac- 
cidit, incremento habendum eſt, quod thermo- 
metrum indicat. Maximum caloris, quod no- 
tavit PiKELUs *, incrementum ei æquale erat, 
quod indicant tres thermometri Fahrenheitiani 
gradus. | 

Ad hoc ignis electreus, ut celerins reciproce- 
tur anima, efficit ; hoc vero rariſſimè, quippe 
cum unum tantummodo exemplum, ubi ta- 
lem effectum preſtitit, ſeſe obtulerit. 

Huc accedat, quod cutis exhalationem per- 
ſepe ſolito uberiùs elicit. Rem ita eſſe, ex- 

perimenta, 


* HUFELAND, de Aſphyxia. 

perimenta, quibus exhalationis quantitas men- 
ſura et pondere æſtimatur, ſatis probant; ne- 
que rarò aliquis, dum fluido ele&reo expletur 
corpus, vel inſudat, vel tanta ſaltem ei in ſudo- 
rem efficitur proclivitas, ut poſtea ſolo lecti ca- 
lore ſudore fluat. Hujuſmodi verò ſudatio- 
nem mente ſibi vana pericula imaginante, 
magna ex parte, effici idcirco credimus; quod 
eos, quorum corporibus admota fuerit vis mag- 


netica animalis, ſudore plerumque permadeſ- 


cere novimus. Verum ſudorem tamen, aliqua- 


tenus ſaltem, elicere hoc fluidum, eo ſatis con- 


ſtat; quod animantes imaginationis ferè ex- 


pertes illo fluido expletæ, præter ſolitum, ſu- 
dant. | 

Glandulæ quoque alicujus partis ſolito plus 
ſecernunt, fi ſeintillæ eleftree ex hac elician- 
tur, vel eadem electreo percutiatur fulmine. 
Aurium enim cerumen, oculorum lachryme, 
oris ſaliva, et ex partibus cantharidibus exul- 
ceratis ſerum, miniſtro igne electrino, uberiùs 


ſolito ſecernuntur. Quin, et eadem cauſa ad- 


mota, 

mota, crines ſolito celeriùs longitudine creſ- 
cunt. Dicitur etiam fulmen electreum effi- 
cere, ut menſes mulierum et hæmorrhois abun- 
dent: ſed, utrum talia que efficiat, necne, 
non æquè compertum medici habent. 

Dicunt porrò nonnulli, fluidum electrinum 
appetitum acuere, et alvum aſtrictam reddere; 
neque profectò deſunt, qui alvi profuſionem 
ab eo interdum effici cenſent. Verùm hujuſ- 
modi enimvero effectus prorſus adventitii, no- 
bis judictbus, habendi ſunt. 

Cutem eodem, quo alia quælibet ſtimulan- 
tia, modo afficit. Ea enim five ſcintillis elec- 
treis, ſiye ictibus, prurit admodum, caleſcit, 
rubeſcit, aliquantum tumeſcit; neque quidem 
rarò formicatione afficitur, et inſudat. Cutis 
porro, fi tenerior fit, et ſi fluidum cle rinum 
aut ex ea clarius {cintillet aut eandem acrins 
percutiat, vel formicat, vel veſiculis exaſpera- 
tur, vel ſanguine ex propriis vaſis effuſo deco- 


loratur. 

In hominibus, in quibus ineſt nimia irrita- 
bilitas, fluido electrino effici dicuntur anx1e- 
tas, irritabilitas adhuc major, nauſea, inſom- 
nia, et morbi nonnulli ſpaſtici, Percuſſum 


præterea electreum fortiorem illico ſequuntur 


graviſſimus, fugax autem, dolor, et invita 


muſculorum, quos pervaſit fulmen, contractio, 
cui obſiſti nullo molimine poteſt. Neque hoc 
profectò mirum eſt; hujuſmodi enim contrac- 
tio etiam in 1s accidit muſculis, quorum mo- 
tus voluntati non parent, quoſque alia ſtimu- 
lantia parum vel non omnino afficiunt. 
Fluidum electrinum, haud ſecus ac alia quæ 
nimis incitant, irritabilitatem muſculorum pe- 
nitus exhaurit. Partes enim membrave, quæ 
fulmine ele&reo icta ſunt, multd pòſt, ut quot- 
quot ferme eunt dies, videmus, languida ma- 
nent et torpida, et interdum in 11s nervorum 
efficacia omnino deletur. Hoc modo fulmen 
tonitrale cæcitatem haud rarò efficit; licet ic- 


tum oculis captum interdum reddat corneam 


luci imperviam faciendo. Odoratus quoque, 
ut 

ut teſtatur HARTMANNUSs *, fulmine electreo 
omnino deleri poteſt. 

Neque ſane fulmen electrinum irritabilita- 
tem ſolùm cujuſlibet partis hebetat, aut omni- 
no deperdit; ſed etiam, ſi gravius ſit, ſacram 
ipſius vitæ flammam penitus et dicto citiùs ex- 
tinguit. Ita 11s accidit animantibus, que ful- 
gure tonitrali perimuntur. 

Quanta corpus incitandi facultate polleat 
fluidum electreum, non ſolùm in vivis animan- 
tibus, ſed in fibris etiam muſculorum poſt mor- 
tem, conſpicamur. Muſculos enim ex corpo- 
re poſt extremum halitum exciſos, quos inci- 
tare nequeunt vires ullæ aliæ concitatrices, 


in validos motus ciet. Quin et, id quod ad- 


huc magis mirandum eſt, ranæ cor, tres poſt. 


dies, in contractiones civit, quam cæteri ſtt- 
muli, five chymici five mechanici, 1d incitare 
ceſſaverant. Muſculus corpore exſectus, fi 


fulmine ele&reo graviter ictus fuerit, illico 
| quam 


* HUFELAND. de Aſphyxia. 

quam validiſſimè contrahitur, ſed poſtea eo- 
dem ſtimulo neutiquam concitari poteſt. 

Eſt denique priùs obſervandum, quam ad 
alia pergamus, fulmen electrinum, dum manet 
vita, corpus pervadere, ſed, poſt mortem, ex- 
tremum tantummodo corpus perſtringere *. 
Cum res ita fit, nonne ignotum illud aliquid, 
unde vita pendeat, intermedium efle, per quod 
fulmen electreum corpus permanet, concludere 


leet. 


De Modo, quo Effeftus pra/jlat Ignis Electreus. 


De hac rei noſtræ parte, variæ profectò opi- 
niones in apertum prolatæ ſunt; quæ autem 
omnes in quatuor redigantur. Harum 

Prima eſt eorum, qui exiſtimant, electreum 


fulmen in fluida agere; 


Secunda 
* Vid. CavaLLo's Medical Electricity. 

Secunda eorum, qui eodem agere modo, quo 
þblogiſton, opinantur ; 

Tertia eorum, qui eodem modo plane, quo 
incitantia, agere putant z t 

Juarta eorum, qui idem cum ipſo nervorum 
fluido eſſe, vel faltem huic quam conſimilli- 
mum, cenſent. | 

Opinio prima, —Fulmen electreum, ut putant 
faltem 11, quibus in fluidas corporis partes a- 
cere videtur, humores attenuat, atque, ad per- 
manandum per vaſcula capillaria, aptiores red- 
dit. Ob fictam hane attenuandi vim, ad tol- 
lendos morbos, qui lentore ſanguinis vix mi- 
nus ficto et obſtructis vaſis effici exiſtimati 
ſunt, multùm pollere medici olim plurimi cre- 
diderunt. 

Sanguinem rectà, ut hi rati ſunt, fulmine 
electreo tenuari, non eſt cur credamus. Te- 
nuitas enim ſanguinis, fi in re tenuis hie fiat, 
renixui arteriarum præter naturam aucto tri- 
buenda eſt; neque enim, quantum concipere 


poſſumus, fulmen electreum, ut humores per 
vaſcula 

vaſcula capillaria faciliùs fluant, utve extre- 
mum corpus uberins vaporet, efficere poteſt. 
Plura autem, quo hanc opinionem labefacte- 
mus, dicere minimè neceſſarium eſt. 

Opinio ſecunda. — Fluidum eleftrinum eſſe 
phlogi/ton opinati ſunt philoſophi, quia oxydia 
metallorum reducendi facultate pollet, et alia 
inſuper efficiendi, quz efficere phlogi/ton exiſti- 
matum eſt, Sed, quum principium, quo niti- 
tur hzc opinio, fictum omnino fit, eo labe- 
facto et ſubruto, hæc quoque nutat et cadit. 

Opinio tertia.—Fluidum electreum corpora 
incitare ſatis conſtat; et huic vi concitatrici 
præcipui ejus effectus, qui profectò eos aliorum 
ſtimulantium plurimùm referunt, ſunt, me 
opinante, tribuendi. Hoc conceſſo, quo mo- 


do multos morbos depellat, explicare poſſu- 


mus. 
Cæteris autem, quibus animantium corpo- 


ra incitandi vis ineſt, fulmen eleftrinum 1dcirco 
anteferendum eſt; quòd non, extremis tan- 


tummodo nervis primum incitatis, partes de- 
inde 


b. 10 NE ELECTREO. 15 


inde remotiores, ob conſortium quod his eſt 
cum illis, inſtimulat; ſed nervos per totum e- 
tiam curſum permananter concitat, et alias in- 
ſuper partes plurimas quas nullo alio ſtimulo 
rectà concitare poſſumus. 

Opinio quarta. - Fluidum electreum eo ner- 
vorum proprio aliquatenus conſimile eſſe, vero 
haud prorſus abſimile efſe. Incitandi enim fa- 
cultas, qua pollet, minimè exponit, quo modo 
quoſdam tollat morbos, qui ex ſpeciali nervo- 
rum efficientiæ conditione pendent; et porrò 
interdum multùm proficit, etiam cùm, faltem 
quantum percipi poteſt, corpus non omnino in- 
citet. 

His de opinionibus, quæ de modo, quo a- 
gat ignis elefreus, preſsè memoratis, nobis 
confitendum eſt et dolendum quidem, rem e- 
tiamnum abditam eſſe et perobſcuram, qualem 
profectò ex ponere non aggrediemur. Nobis 
veriſimillimum eſt, multa experimenta prints 
capienda eſſe, quam eam aliquis expedire poſ- 
ſit. 

FRY 


P ARS III. 


De Morbis, ad guos tollendos vel levandos polles 
Anis Electreus. | 


His de electrini ignis effectibus et agendi 
modo cognitis, | facilins judicare poterimus, 
quibus in morbis proficiat. Eſt autem hic 
loci confitendum, medicos ex ſola ex perien- 
tia poſſe, quantùm et quando proſit, comperi- 
re et decernere; ideoque nos, quod ad ejus 
uſum attinet, empiricos ferme eſſe. 

In tot tamque inter ſe contrariis morbis 
fulmen electreum prodeſſe dicitur, ut is, que 
de ejus effectibus enarrata ſunt, fidem vix ha- 
beamus. Diu ferme panaces habitum eft ; 
propterea fortaſſe quod, per longum tempus, 
ad id ab iis, qui in ſumma medicine igno- 
rantia verſabantur, decurri ſolebat. Quaprop- 


ter morbi, in quibus profeciſſe narratur, adeo 
confuſè 

confuſe et permiſte imo prave deſcripti ſunt, 
ut, quid ſibi velint ii, qui de is diſſerunt, in- 
telligere non poſſimus. Effectus, ut mihi ve- 
riſimile videtur, remedii, pro morbi ipfius pro- 
greſſu perperam habitus eſt; et, eam ob rem, 
medicina immeritò tulit laudem curaticnis, 
quam alma utique natura effecit. Multi præ- 
terea morbi, quos ſuſtuliſſe fert ur, ſolitarii tan- 
tummodo fuerunt, unde de ejus virtutibus 
nihil profectòè omnino concludere poſſumus. 
Morbi, quos, præ cæteris, tollere ſive levare 
poteſt fluidum electreum, ſunt 1, qui ex ner- 
vorum efficientia ſeu minuta five aucta ſive de- 
pravata initium capiunt. Pollet quoque plu- 
rimùm ad vaſa in motus validiores cienda, et 
languentem ſanguinis curſum per partes mor- 


bidas commovendum. 


Verum enim vero morbos, ad quos dedu- 
cendos polleat, in ordines diſponere imprimis, 
difficile eſt. Quocirca de 11s, qui ordinari ne- 


queunt, ſingulatim difſerendum eſt; de 1s, qui 


in ordines diſponi poſſunt, ordinatim. Hu- 

jus generis morborum alii inflammationem ha- 


bent, alii ſpaſmum; nonnulli in re/olutione ner- 
vorum ponuntur, nonnulli in partibus quibu/- 
dam obſtruttis, De his morborum deinceps 
ordinibus primum breviter dicendum eſt de- 


inde de cæteris, ſingulatim. 


1 


De Morbis Inflammationem habentibus. 


Fluidum elefreum in eos, qui hujuſmodi 
morbis laborant, incitando agere videtur. In- 
terdum effectus edit iis ſimiles, quos præſtant 
medicamenta, ex 115 quæ cutem exulcerant vel 
rubefaciunt. Alias eodem ferme modo agere 
videtur, quo incitantia partibus admota, quæ 
ſpeciali inflammationis gradu five genere affi- 


cluntur. 


Podagra. 

Podagra.—Fulmen electrinum, contra po- 
dagram et regularem et retrocedentem, in au- 
xilium vocatum eſt; ſed, dum illa adſit, non 
poteſt, noſtra ſaltem opinione, quin admodum 
noceat. Interdum profectò acceſſionem au- 
fugit; ſed, haud ſecus atque camphora aliaque 
ſtimulantia, multo ſæpius, ut, relictis pedibus, 
recedat ad partes alias et magis quidem vita- 
les, efficit. 

Memoriæ proditur podagroſus, de cujus pe- 
dibus morbum ictus a gymnoto electric im- 
pactus depulit . Etiamſi vix opinemur, 
morbum, qui a primigenia corporis fabrica 
originem capit, medicamento tam fugace ra- 
dicitus curari poſſe; tamen non denegamus, 
quin ab hoc, eodem ferè modo atque a vulne- 
ribus et animo graviter perturbato, fugari poſ- 
ſit. Si hoc modo ex artu laborante podagram 
ſubitd depellere aliquis velit, nullum profectò 
medicamentum, ad quod hoc confilio ab eo tu- 


tius 


Vid. Journal de Medicine. 

tics decurri poteſt, quam fulmen electreum, 
novimus. 

Dicitur quoque prodeſſe hoc fulmen, cùm 
podagra, pedibus relictis, retrograditur, et ven- 
triculum adoritur; verum, nobis opinantibus, 
non eſt, quare cæteris anteferatur ſtimulis, 
quos permultum poſſe ab omnibus concedi- 
tur. Plurimum, ut videtur, iis podagricis profi- 
cit, quibus, poſt acceſſiones compluries inte- 
gratas, artus tument et rigent. Quoties enim 
ita eſt, frictionem, ad quam tum decurrere uſi- 
tatum eſt, haud parum fortaſſe adjuvet. 

Ophthalmia. Hoc morbo laborantibus in— 
terdum profeciſſe dicitur electrinum fluidum. 
Cum gravis perquam fit inflammatio, et uni- 
verſo corpori ad inflammationem inſit procli- 
vitas, quin graviora reddat ſigna, dubitari non 
poteſt. Quod fi inveteraverit inflammatio, et 
vaſis laxatis aut relicta conſuetudine protraha- 
tur, multum utique proficiat. Eodem vide- 
tur prodeſſe modo, quo piritus ardens aqua 


dilutus, et alia collyria ex iis quæ oculos ſti- 


mulant. 

mulant. Quinetiam oculorum inflammatio- 


nem interdum ſubitò et penitus, attamen ad 


tempus tantummodo, diſcutit. Inflammatione 


hoc modo ſubitò diſcuſla, eſſet forſitan utiliſſi- 
mum, ne rediret præcavendi cauſa, oculis col- 
lyria, ex us que aſtringunt, admovere. 

Cynanche.—Ignis eleftrinus, quippe qui cu- 
tis inflammationem concitet ei ſimilem, quam 
concitant medicamenta, ex iis quæ rubefaci- 
unt, non modd iis profecifle fertur qui angina 
tonſillarum laborant, ſed 1is quoque qui ma- 
ligna, Non autem cæteris rubefacientibus 
anteferendus videtur, quæ alicui parti inflam- 
matæ imponi ſolent. 

Phlogofis, Ad fluidum electreum ab iis de- 
curſum interdum eſt, qui phlegmone urun- 
tur; ſed e factis de eo periculis paucis et inter 
ſe quidem contrariis, nondum liquidò, an pro- 
ſit, necne, apparet. Hi inflammationem re- 
primere et diſcutere, illi ſuppurationem matu- 
rare aſſerunt. Cum ita fit, proficiat, necne, ſta- 


tuere nequimus. 


Dum 

Dum adeſt erythema, aliquid laboranti le- 
vaminis attuliſſe fertur, et etiam hujuſmodi 
interdum curaſle inflammationes quæ late pa- 
tebant. Quin et non deſunt, qui dicunt, ery- 
thema quidem ſanare, quod partibus vi ſeu ignis 
ſive frigoris aduſtis ſupervenit. Utrum vero pro- 
ficiat, necne, nondum periclitatione ſatis con- 
ſtat; necdum, fi in re proficiat, quo proficiat 
modo explicare poſſumus. 

Hic loci non præterundum eſt, memoriæ 
prodi ſphacelum inferiorum membrorum, ad 
quem reprimendum inſigniter contuliſſe fluj- 
dum electrinum. Qui vero plura, de hac re, 
ſcire velint, eos ad auctorem, cujus fide narra- 
tur, relegabimus. 

Hydarthrus. Hoc morbo laborantibus ſe— 
mel biſve profuiſſe dicitur fulmen electrinum. 
Quin, ſimul atque conquieverit inflammatio, 
nonnihil, adjuvante eodem tempore frictione, 
proficiat, nulli dubitamus. Non deſunt etiam, 
qui non ſolùm apoſtemata, qualia ſepius acci- 


dunt, ſed abſceſſum etiam lumborum, qui ra- 


3 rius, 

riùs, interdum ſanare perhibent. Verunta- 
men, an, illis urgentibus, et adhuc magis hoc, 
aliquid proficiat, multum hæremus. Ab iis 
profes, qui profeciſſe dicunt, erratum eſſe, 
nobis veriſimillimum videtur. 

Rheumatiſmus. Non ſolùm ab iis, qui hoc 
morbo ipſo efflictantur, ſed ab iis etiam qui ar- 
throdynia, quæ ei interdum ſupervenit, auxi- 
lium a fulmine electrino petitum eſt. Illo in 
morbo, interdum eodem fere modo, quo cam- 
hora, eaque quæ cutem rubefaciunt, dolorem 
aliquantum una in parte lenit; ſed in aliam 
plerumque fugat, et ad morbum eradicitùs 
tollendum parum confert. In hoc autem 
morbo efficaciſſimum profectò medicamentum 
eſt; et haud raro, parum proficientibus aliis, 
eum omnino tollit. Cæteris omnibus antefe- 
rendum eft, cum, ut interdum accidit, huic 
morbo ſuperveniat ad nervorum reſolutionem 
proclivitas. 

Quod ad modum attinet, quo admoveatur, 


pars affecta vel ictibus leniter percutienda 
eſt, 

eſt, vel ex eadem eliciende ſunt ſcintillul, 
prout alterutrum modum anteferendum me- 
dicus opinetur. 

Odontalgia.—Si hoc malo afficiatur dens, qui 
nondum carioſus eſt, vel fi dolor, qui ægrum 
torquet, a maxilla rheumatiſmo correpta oria- 
tur; ictus electrini multùm proſunt: ſin a 
dente carioſo originem deduxerit malum, gra- 


vius idem reddere hujuſmodi iQus dicuntur. 


. II. 


De Morbis Spaſticis. 


Hoc ordine diſponuntur ii morbi, qui con- 
vulſionibus inſigniuntur; contra quos profec- 
to omnes fulmen electrinum eodem modo pol- 
lere videtur. : 

Chorea.—Quo inſignem hunc morbum ſana- 
ret, Hatznus ad fulmen electreum peroptato 


confugere ſolebat; et, miniſtro hoc fulmine, 


eum 

eum poſt fugaſſe fertur, quam alia omnia in- 
caſſum tentaverat. Huic medico mos erat, ictus 
electreos per totum corpus dirigere. 

Epilepſia. —Hic quoque morbus fulmini e- 
lectrino interdum ceſſiſſe narratur. Exempla 
autem, in quibus hoc accidit, rara ſunt; et 
præterea, natura morbi cognita, haud mul- 
tum ex hoc medicamento utilitatis, noſtra ſal- 
tem opinione, expectandum eſt. 

Tetanus. — Unica tantummodo memoriæ 
traditur tetanica, quam fulgur eleftreum curaſl- 
ſe dicitur *, Hoc triſmum quoque ſemel, rapha- 
niam interdum, expuliſſe perhibetur. 

Hyſteria. Hoc morbo laborantibus maxi- 
mum ſane commodum interdum attulit elec- 
| trinum fulmen. Id correptam hyſteria fœmi- 
nam, quæ et lingua et auribus capta eſt, in ſa- 
nitatem reſtituere vidimus. Conſtantem quo- 
que globum hy/tericum, qui devorandi impoten- 
tiam effecerat, ſuſtuliſſe perhibetur. Quin et 

D ab 


* Vid, Philoſoph. Tranſact. 

ab eo ſemel curata eſſe narrantur triſinus et ca- 
talepfis hyſterica *, 

1 | Præter jam dictos, multi alii ſunt morbi 
1 ſpaſtici, quos electrino fulgure ſublatos eſſe 
auctores perhibent. Hujus generis ſunt a/thma, 
| gaſtrodynia, ſurarum nervorum diſtentiones, 
| aliique morbi his conſimiles. Verùm horum 
enimvero morborum curationes, quas effecerit 


fulmen electreum, ſolitariz ſunt vel ſaltem ra- 


riſſimæ. 


WR ²˙ WAA U 


CAP. U. 


—— 
e 


ö 
ö 0 2 * 
| De Morbis, qui in Nervorum Reſolutione po- 


nuntur. 


Fulmen electrinum, ad morbos hujus ordi- 
nis, quam cæterorum, fugandos, plus multo 
pollet. Incitandi potiſſimum facultate, quæ 

e 


» Vid. Medical F. atts. 

ei ineſt, iis, qui hiſce morbis conflictantur, 
prodeſſe creditur ; ſed, utrum incitandi tan- 
_ tummodo vi proficiat, an alia aliqua virtute, 
animo incerti ſumus. | 

Apoplexia, — Hoc morbo attonitis profes 
plurimum interdum prodeſt fulmen electreum. 
In utriſque apoplexiz ſpeciebus, quæ fluidis 
ex propriis vaſis effuſis efficiuntur, ad medica- 
menta, ex iis quæ incitant, ab et adhibitis 
medicis et aſtantibus amicis decurſum eſt; 
præcipuè ſi attoniti non adeo ſopore obrue- 
rentur, quin inſtimulantibus medicamentis 
aliquantùm exſuſcitari poſſent. Siquando, 
attonito nondum a medicis necdum amicis de- 
plorato, obſcuræ nutantis vitæ reliquiæ medi- 
cis worti eum etiamnum eripiendi ſpem injice- 
rent, præſentaneum ab incitantibus, et, inter 
cœtera, ab el-&reo fulmine, auxilium petere 
mos erat. Quantæ autem temeritatis ſit aut 
potiùs vecordiæ, in talia auxilia confugere, me- 
dice rum pleriſque nunc ſatis conſtat. Incita- 


tio etenim, utcunque gravis, compreſſum cere- 

brum levare nequit; et, preſſura nondum ſub- 
lata, fugax-exſuſcitatio attonito parum utique 
proderit. Imo morbum graviorem reddit; et, 
eam ob rem, fulmen electreum, quippe quod 
vaſa, quibus fluit ſanguis, in motus validiores 
incitet, præ cæteris incitantibus, vitandum eſt. 


Quod fi hie morbus ex conditione ner - 


vorum efficientiæ aliquo modo mutata pen- 


deat, ad fulmen electrinum tutd decurri poteſt. 
Attoniti enim, quibus levamen afferre poteſt 
hoc fulmen, ſunt ii, qui acido carbonico, plum- 
bi et hydrargyri vaporibus, venenis quæ ner- 
vos torpidos faciunt, frigore, concuſſu, fulmi- 
ne ipſo electres, animo graviter commoto, ſpi- 
ritu intercluſo, in morbum inciderunt. Atta- 
men, cùm ex his cauſis multæ, ut, vaſis ruptis, 
in cerebrum effundatur ſanguis, aut, iiſdem 
nequed um ruptis, latex tenuior, efficiant ; acci- 


dat interdum, ut dubium ſit, ad ful men elec- 


treum, necne, decurreretur. Plerumque autem 


11s, qui cauſis modd dictis attoniti ſint, hoc ful- 


men infigniter proficiet. Interdum, etiam 


\ 


CUIN 

cùm adeo graves fuerint hæ cauſæ, ut earum 
vi interiiſſe attonitus videretur, electreum ful- 
men, auxiliante ſimul pulmonum inflatione, 
pallidz inhianti morti eum eripuit. 

Ex periculis in animantes viliores, quantum 
attonitis proſit electreum fulmen, cognoſcendi 
cauſa factis, comperti ſunt medici, eas, quas 
interemiſſent electreum fulmen, acidum carbo- 
nicum et alia multigena, fulmine elefreo ſci- 
enter et cate directo ad vitam revocari. Nu- 
per quoque ad hoc fulmen, quo ſubmerſos ex- 
ſuſcitarent, qui profectò, ut inter pleroſque 
convenit, apoplexid intereunt, decurrere me- 
dicis mos fuit. Minus fortaſſe iis conveniat 
attonitis, qui, ob mentem incitatam nimis, 
quam ob nimis ſedatam, ſanguine 1&1 ſint; 
propterea quod, commota nimis mente, ſan- 
guis incitatiùs movetur. 

Quoties ad fulminationem electream decur- 
ratur, dirigendi ſunt ictus fervidiores per cor 
et ſeptum tranſverſum ; neque de eorum effi- 
cacia deſperandum eſt, etiamſi muſculos ex- 


ternos 

ternos non commoveant ; quippe cùm muſcu- 
lis vitalium earum partium naturaliter inſit 
acrior multo irritabilitas. Obſervandum de- 
nique eſt pris, quàm hanc rei noſtræ par- 
tem relinquimus, fulminationem electream iis 
haud parum proficere, qui, poſt cerebrum con- 
cuſſum, languent, torpent, quibuique labat 

memoria &. | 
Nervorum reſolutio.—Etiamſi, ad hunc mor- 
bum tollendum, parum polleat electrinum ful- 
men; tamen, cùm interdum tollat, quibus re- 
ſolvuntur nervi, 11 1d periclitari debent ; eo- 
que magis, quod tam pauca ſunt medicamenta, 
unde ab 1s præſidium peti poſſit. Verum in- 
terdum tamen accidit, ut ad id non decurren- 
dum fit. Quoties enim reſolutio nervorum a 
torpore inceperit, aliiſve ſignis, quæ cerebrum 
premi indicant; vel quoties, ex corporis habi— 
tudine et prægreſſa apoplexia fit, quare in ce- 
rebrum effuſum eſſe fluidi aliquid opinemur: 
toties nervis reſolutus electreo fulmine non 
| icendus 


» Vid. BELL's Surgery. 

icendus eſt; aliter enim, periculum eſt, ne 
uſque ad mortem dicto citiùs attonetur. 

Quod fi morbus aliquandiu perſtiterit, ne- 
que diutius appareant ea, quæ cerebrum pre- 
mi certiores nos faciant; tum, vix autem cum 
res omnino aliter ſemet habeant, tutum a ful- 
minatione electrea præſidium, et inſigniter effi- 
cax, peti poteſt. Cæterùm, quando inter- 
dum 1is quidem proficit reſolutis, in quibus 
nervum in curſu eſſe aliquo modo læſum cog- 
nitum eſt; quoties ita ſit, eſt, quare, tentatis 
fruſtra aliis medicamentis, de ea periclitetur. 

Minimum 11s proficit fulminatio electrea, 
in quibus paralyſis jamdudum inveteraverit ; 
quique, vel aliqua ex parte, vel prorſus eva- 
ſerint fatui. Quomodo enim cunque res ita ſe 
habeant, tum cerebrum obſtinato quodam 
preſſu neque facile tollendo gravari, efficere 
liceat. Plurimum autem pollet fulminatio 
modo dicta, eam contra nervorum reſolutio- 
nem, quam effecerint venefica ; quocirca, quò 
hanc ſanaret, ad illam confugere Haznus ſo- 

lebat. 

lebat. Vix minus ferme 11s prodeft, quibus a 
frigore reſoluti ſint nervi, quibuſve, poſt rheu- 
matiſmum, talis reſolutio ſupervenerit. Ea- 
dem porrò fulminatione ſublata eſt cujuſvis 
partis paralyſis, quam nervus aliquis hujus com- 
preſſus effecit. Contra tremores, quos con- 
citant nocivæ e metallis torrefactis exhalatio- 
nes, quibuſque cum nervorum reſolutione in- 
tercedit ſimilitudo vel potiùs affinitas, quan- 
tum polleat, hic loci dicere non opus eſt. 
Cum ab igne electrino, ut medicamento, 
præſidium petitum ſit, corpus nunc acriter ad- 
modum, nunc leniter, ictum eſt. Noſtra vero 
opinione, temperatus uſus, inter nimium et 
parum, eſt idcirco anteferendus, quòd plus 
commodi, et periculi minus, ſecum afferat. 
Eſt porrò obſervandum, quoties eſt, cur ce- 
rebrum affici, opinemur, partes tantummodo 
a capite remotiores fulminandas eſſe. Inter- 
dum, ſtatim ab hoc medicamento primùm ad- 
moto, omnia in meliùs mutantur; ſed poſtea 


curſum- quaſi ſiſtunt, et ad ſanitatem neuti- 


quam 

quam inclinant: interdum initio, et per ſex 
ferme menſes, non omnino levantur; ſed tan- 
dem, in fulminis uſu perſeverando, prorſus e- 


vaneſcunt. Membra paralytica, quippe quæ 


non exerceantur, ſæpenumero, paralyſi qui- 


dem fugata vel faltem leviore facta, contrac- 
tiora remanent. Contra immobilitatem, que 
ex hac contractione pendet, quamque paralyſi 
perperam attribuerunt medici, nonnihil etiam 
pollere videtur fulminatio electrea. Sed, de 
hac re, aliquanto uberiùs pauld infra diſſere- 
mus. 

Amauroſis. Ignis elefreus, etiamſi hoc ma- 
lum interdum ſuſtulerit, tamen multo ſæpius 
medici expectationem omnino decipit. Quan- 
do verò quidem hoc malum curatu adeo difh- 
eile eſt, de eo ſemper, ſi parum profecerint 
jam tentata medicamenta, faciendum eſt peri- 
culum. Commodi attamen ab eo plane nul- 
lum expectandum eſt, fi hoc malum a nervo 
optico qualibet cauſa compreſſo vel læſo, aut 


a lue venerea, aut a ſcrofula, effectum fuerit. 

Quòd fi a debilitate aut ſpaſmo ortum fue- 
rit, tum inde multum utique commodi perc1- 
pi poteſt. Rerum porrò inter ſe ſimilitudine 
adducti, plus adhuc ex igne electreo utilitatis 
ab iis percipi poſſe opinamur, qui ea laborant 
amauroſis ſpecie, quam venena aſſumpta vel 
rea admota concitaverint : huic enim amau- 
roſi, cum paraly/i contra quam multùm uti- 
que pollet ejuſdemmodi ignis, ſimilitudo haud 
parva intercedit. 

Zſchurid.—Quoties hoc malum ex paralyſi 
fibrarum muſculoſarum pendet, quæ veſica 
corpus ſuperſcandunt, magnum profecto labo- 
rant! præſidium afferat fulminatio ele&rea ; 
neque minus forſitan ei, cujus veſica, ob para- 
Vin muſculi, cujus eſt os hujus claudere, uri— 
næ incontinens eſt. 

Ohſtipatio. Contra hoc quoque malum, in 
primis cum eo afficiantur grovecti jam ætate 
yel ſenes, in quibus profectò ei cum paraly/z 
aliarum partium eſt quædam affinitas, fulmen 


electreum, 


-_ 

electreum, languentem inteſtinorum motum 
commovendo, aliquid poſſe putatur. 

Dyſeccœa. — Hane profectò interdum ejuſ- 
demmodi fulmen omnino ſuſtulit: ad quod 
itaque tutò, et quidem cum utilitatis inde ex- 
pectatione, toties decurratur, quoties, fabric 
auris organorumque cæterorum, quibus acci- 
pitur ſonus, integra, is morbus ex ſenſu eorun- 
dem hebetato originem deducat. Auribus 
necnon captis, fi horum ſurditas ex ceruminis 
defectu, ut putant nonnulli, oriatur, electreum 
fulmen aliquantum proficiat, 

Dy/phagia. — Hoc malo, quod efficit gu- 
le paraly/is, laborantibus idem fulmen profu- 
iſſe dicitur ; et profectò ſumus, qui, contra 
hoc malum, plurimum, quanquam aliquantiſ- 
per tantummodo, pollere vidimus. Ex eo iti- 
dem percipiatur aliquid commodi, cum mali 
in cauſa eſſe ſpaſmus videatur. Neque pro- 
fectò medici ſpem mentitum eſt in hujus mali 
exemplo, quod efficere graviſſimus et ferme 


3 intolerabilis 

intolerabilis, ex ſenſu acriore facto devorandi- 


que niſu, dolor exiſtimatus eſt *. 


FT. IV. 


De Partibus Obſtructis. 


Electreum fulmen, ad duritias emolliendas, 
et item efficiendum, ut per partes morbidas in- 
eitatiùs moveatur ſanguis, inſigniter pollere, 
uno omnes ore conſentiunt. Hac vi agere vi— 
detur contra eos hujus ordinis morbos, qui in- 
fra recenſentur. 


Scrofula.—Glandularum duritias, quales in 


ſcrofula accidunt, interdum emolliviſſe dicitur 
fulmen ele&reum ; ſed morboſam corporis con- 
ſtitutionem, ex qua pendent, in ſanam mu- 
tare nequit. 

Schirrbus,—Ferunt quoque medici, fulmen, 
de quo diſputatur, hujus generis duritias haud 


raro 


* Vid. DuxcAx's Caſes. 

rarò emollire, et ut magnitudine decreſcant 
efficere. Quinetiam ab iiſdem accepimus, 
ictum fulminis tonitralis /chirrhum &, ex toto, 
diſcuſſiſſe. Fulmen autem ele&reum parum 
ad hujuſmodi duritias ſanandas poteſt. Mi- 
nus adhuc pollet contra carcinoma exulcera- 
tum; etiamſi interdum, ut perhibent aucto- 
res, hujus ambitum contrahat, et dolorem le- 
niat. 

Caligo. — Fulminatio ele&rea, abſorbentia 
vaſcula fortaſſe incitando, corneæ nubeculas 
luci impervias, quæ pendent ex humore inter 
laminas ejus effuſo, diſpulit interdum et pur- 
gavit. In hoc autem malo, ſicubi membrana 
corneæ ſupercreſcente effectum fuerit, plerum- 
que, ut periculis comperti ſunt medici, parum 
prodeſt; neque profectò ad 1d prorſus curan- 
dum prius pollent ulla medicamenta, quàm 
miniſtris vel inſtrumentis chirurgi vel rebus 


chymicis partes morbidæ ſublatæ fuerint. 
Ubi 


* Vid. Duncan's Comment. ann. M, Dec, xc. 

Ubi autem, contra hoc malum, in auxilium 
vocatur argentum vivum, quod interdum uti- 
que ad ſpem medici reſpondet, operæ fortaſle 
pretium eſſet, ab eleftreo ſimul fulmine opem 
petere. Hoc /entis etiam caligini, quam effecerit 
lues venerea, ſæpenumero, ex toto, poſt mede- 
tur, quam eandem argentum vivum aliquate- 
nus jam diſpulerit . Hinc adducti, de eo 
itidem periculum faciendum eſſe in cataracta 
opinamur, quz effecta cauſis obſcuris, vel ſal- 
tem parum evidentibus, fuerit. 

Ganglion. —Fulmine electreo tumores hujuſ- 
modi ſunt perſæpe diſcuſſi. Ejus uſu mag- 
nos permultùm decreſcere tumores profectò 
vidimus. Quinetiam bronchocelen bis peni- 
tus ferme curaſſe dicitur. 

Bubo.—Nuperrime idem fulmen dictum eſt 
inſigniter emollire eas inguinum duritias, quas 
poſt ſe bubones venerei relinquunt, quibuſque 
ineſſe ſcrofulæ indoles putatur. Pollet quo- 


que, 


* Vid. BELL on the Venereal Diſeaſe. 

que, ut opinatur HuNrERRUs, contra venereas 
et infeſtiſſimas quidem verruculas, quæ præ- 


putium dedecorant ; necnon contra indura- 


tam epididymidem, quz interdum remanet poſt 
teſticuli inflammationem, quam virulentum 


ex fiſtula urinæ profluvium, impuro coitu ef. 


fectum, concitavit *. 

His compreſsè dictis de morbis quibuſdam 
ordinatim, ad quos tollendos, vel levandos ali- 
quatenus ſaltem, polleat fulmen electreum; 

nunc de quibuſdam aliis pauca dicenda ſunt 


ingulatim, utpote quos in ordines belle aptèque 


diſponere non poſſimus, ſed, ad quos nihilomi- 
nus ſanandos, fulmen idem incitandi facultate, 
quæ ei inſigniter ineſt, aliquantum, imo inter- 
dum plurimum, poteſt. 

Amenorrhbæa. Ex plurimis morbis, contra 
quos præſidium ab elefreo fulmine petitum eſt, 
hic ſane is eſt, quo emacreſcentibus præſenta- 


neum au.ilium et præſentiſſimum remedium 


attulit. 


Vid. HUNTER on the Venereal Diſeaſe, 

attulit. Efficacius profectò, quo menſes fœ- 
minarum eliciantur, nihildum novimus. A- 
deo quidem, languentes uteri arterias commo- 
vendo, ad menſes hinc ſubducendos pollet, ut, 
cum hoc conſilio ad id decurritur, nimios 
nunnunquam hos reddat. 

Primulos menſes, fiquando, ut haud raro 
accidit, obſtinate remorantes, marceſcentem 
virgunculam pallore et triſtitia afficiant, inter- 
dum, potiſſimùm cum fimul adjuvarent ea, 
quæ univerſum firmant corpus, ignis electreus, 
arteriis uteri commotis, brevi evocavit. Ad- 
huc multo autem magis ad menſes, poſt ſta- 
tas periodos, ſuppreſſos vel ægrè provenientes, 
eliciendos, pollet ; et profectò ſæpe, obſirma- 
tiſſimo quidem remoramine ſuperato, eos a- 
bundare fecit. 

His confiliis vel ſcintillulæ clectreæ ex uteri 
regione eliciendz ſunt; vel dirigendi per hanc 
lenes ictus. Plurimùm hæc proſunt, fi in au- 
xilium 11s vocentur temporibus, quibus men- 


ſes profundere natura molitur. Medicis enim 


ſemper 

ſemper in memoria tenendum eſt, adjuvante 
ſimul natura, medicinam plus profuturam. 
Cenſet porro Monxo præclarus, fi ſimul com- 
primerentur arteriæ iliacæ, fore fortaſſe, ut ſeu 
ſeintillæ electreæ, ſive ictus, plus prodeſſent. 

Febres intermittentes.— Contra has quoque 
petitum ab electreo fulmine præſidium eſt, et, 
ut perhibent medici, peroptatd. Hujus enim 
fulminis tanta eſt præſentia, ut, eo opportune 
ſubveniente, quartanæ, a quibus medicinæ 
quidem præſtantiſſimæ diu obfirmatè obſtitum 
eſt, labent primuͤm, deinde inclinent, poſtre- 
mum in fugam vertantur. Plurimum longe 
poteſt, {i inſtanti acceſſioni obvium occurrat, 
yel fi cum hac jam obverſa ſed vixdum inva- 
dente cominus quaſi congrediatur. 

Has febres eodem fere modo fugare vide- 
tur, quo alia plurima, que, corpus commoven- 
do incitandoque, eaſdem in fugam dare viden- 
tur. Putatur vero terror, quem febricitanti 
injicit, febrem, qua hic inhorreſcit, interdum 
diſcutere. Utcunque autem hoc fit, medicis 


F in 

in memoria eſſe debet, quo febres 1 intermitten- 
tes abigat fulmen electreun, opus eſſe, ut hoc 
modo illove totum corpus pervadat. 

| Contractura.— Hoc porro fulmen remedium 
eſt peculiariter ferme efficax, quod artubus, 
quos rigidos proprii eorum muſculi contracti 
reddiderunt, priſtinam mobilitatem reſtituat. 
Cervix, nimirum, obſtipa, quæ tali cauſa effi- 
citur, eo ſepe ad ſanitatem perducitur. Eam 
præterea artuum rigiditatem haud rar tollit, 
quæ, ob defectum motiis, ſepenumero fractis 
membris ſupervenit. 

: Aſcites. Hic morbus, potiſſimùm ſi vix- 
dum inceperit, vel ſaltem nondum inveteraverit, 
4 fulmine electreo interdum curatur, Verum, 
cognita tamen ejus natura et cauſis, eſt cur do- 
leamus potiùs, quam miremur, vel fulmen e- 
lectreum ad eum prorſus tollendum plerum- 
que, pre fugacibus effectibus, parum pollere. 
Siquando aquoſo hoc languore tumefactis 
profit, prodeſſe videtur, partim efficiendo ut 
vaſcula bibula aquam, ex cavis quæ inunda- 


verit, 


a 

verit, cupidiùs abſorbeant, et incitatius deve- 
hant ; et partim duritias emolliendo, quæ mor- 
bum primim effecerint, et deinde, ne jam ef. 
fectus ſanetur, impediant. Pedes porrò et 
crura, quæ aqui inter cutem intumuerint, in 
ſanitatem interdum perducit electreum ful- 
men. | | 
Syncope.— Ad eos, quibus deficit animus, 
exſuſcitandos, ſatis plerumque pollent medica- 
menta, ex iis quæ leniter incitant. Siquando 
autem cor obſtinate adeo conquieverit, ut le- 
viore incitatu in motum cieri nequeat; tunc 
quam primum ad medicamenta, ex iis que 
acerrimè inſtimulant, confugiendum eſt : ne- 
que ullum ad quod, in hunc finem, meliore 
ſpe a medico decurratur, quam fulmen electre- 
um, novimus. Cæterum, cùm, in obſtinatius 
animi deliquium, præſidium ſit ex iiſdem pla- 
ne medicamentis, ex quibus interdum in apo- 
Plexiam, petendum, eadem, quæ de hac ſuprà 
diximus, hic loci in memoriam revocanda. 
Piermes. 

Fermer. Fertur, ictus fulminis electrini, 
per abdomen directos, vermes inteſtinorum ne- 
caviſſe; et hinc etiam tæniam expuliſſe. 

Paraphonia.—Sonus quoque vocis, præ rau- 
cedine, depravatus, dicitur eodem hoc fulmi- 
ne curatus eſſe : quocirca hinc, cum, id quod 
ſepe accidit, parum profecerint alia medica- 
menta, contra obſtinatum hunc morbum, et 
ſanatu quidem difficillimum, eſt petendum au- 
xilium. 

Cephalæa. Contra hunc capitis dolorem, 
qui nerveus appellatus eſt, et ad quem profec- 
to mitigandum neceſſaria ſunt ea, quæ pecu- 
liariter ferme roborant et ſtimulant, multum 
potuiſſe fulmen electreum narratur. Hujuſ- 
modi dolores eodem fere modo lenit, quo tor- 
pedo; quam etiamnum vivam, ut ſimiles leva- 
rent dolores, nudo capiti admovere antiquitus 
ſolebant D1oscokipts, et ScRiBONIUs LARX:.C 
Gus, Quinetiam perhibent medici, quotidia- 
nos capitis. dolores, qui, interjectis temporibus, 

intermittunt 


gy 


— 

intermittunt et ingraveſcunt, quoſque fugat 
cinchone cortex, eidem fulmini ceſſiſſe. 

Herpes.—Non deſunt etiam, qui certiores 
nos faciunt, vel hunc morbum fulmine electreo 
leviore depelli : dicunt autem idem, fulmen 
hujuſmodi gravius effeciſſe interdum, ut herpes, 
quam antea, latins ſerperet. 
Pertuſſis.—Quoniam hic morbus, poſtquam 
inveteraverit, et tuſſi ſibi propria inſigniatur, 
interdum eſt ſubito terrore vel diuturno timo- 
re ſanatus; fulmen quoque electrinum, dum- 
modo hunc illumve moveat, nonnihil contra 
eundem pollere, vero haud abſimile eſt. 

Ulcus.—Aura electrea ulceribus admota, in- 
flammationem, ut periculo comperti ſunt me- 
dici, reprimit, ſuppurationem maturat, et ſœpe 
curationem efficit. 

Ecchymoma.—Quinetiam hujuſmodi tumo- 
res, quos effecerit contuſio, aliæve quælibet 


cauſe, eadem aura interdum diſcuſſiſſe dici- 


tur, 
Gonorrhea 

Gonorrbea mucoſa.— A Joanne HUNTERO 
accepimus, hoc malum fulmine eleftreo cura- 
tum eſſe. Multum quoque hoc potuiſſe dicitur 
contra vetuſtam tentiginem, quæ gonorrhœam 
virulentam interdum | ubſequitur. 

Mufculorum intenti ioner.Fulmen electrinum 
multùm ad has curandas pollet, ſi diu perſtite- 
rint, et ſi jam ſupervenerint rigiditas, tumor, 
debilitas, et in arthrodyniam proclivitas. 

Non deſunt porrò, qui perhibent, aliquid 
ex fulmine eletreo utilitatis percipere eos, qui 
morbo regio, tympanite, aurium tinnitu, cal- 
vitio, hypochondriaf ; calculo renum, fiſtula la- 


chrymoſla, afficiuntur: ſed nihil fane eſt ratio- 


nis, cur, ad hos morbos curandos valere hoc 


fulmen, opinemur ; - et præterea auctores, qui 
valere aſſerunt, adeo perturbats ſunt locuti, ut 
haud raro, quid ſibi velint, intelligere neque- 
amus. 
Præter ingentem hanc morborum cohortem, 
ad quam fugandam, vel faltem, labefactandam 
valuiſſe, dicitur fluidum electrinum, contra alia 


plurima 

ef 


plurima pollet: mala ,quee, ut videtur verifimilli- 
mum, ex quibuſdam nervorum conditionibus 
pendent, quibuſque obviam, ut ſuadent non- 
nulli, a medico opportune eundum eſt. Hujus 
generis, ſecundum Joanne HUNTERUM, ſunt 
ſenſiculi quidam inuſitati, qui interdum i in colis 
glande et urinæ fiſtula aliquandiu poſt rema- 
nent, quam curata gonorrhea fuerit. 

Quin et exiſtimat Duncanus, fulmen elec- 
treum aliquid homini levaminis attuliffe, qui 
manum ſiniſtram, ob ſenſum mirum in mo- 
dum acriorem factum, magno abſque dolore 
tangi ſufferre nequiebat. 

Certiores præterea nos facit VERATTIUS *, 
eodem fulmine fugatum eſſe ſpecialem cculi 
dolorem, qui, ut veriſimile viſum eſt, ex ſenſu 
itidem acriore pendebat. Nihil autem omni- 
no, ut nobiſmetipſis oblata eſt videndi occaſio, 
ab eo utilitatis perceptum eſt in conſimili eru- 


ris dolore, qui ambuſtionem ſubſecutus eſt. 


Inclinarunt 


* Vid. VERAT. OG/. Phy/. Med. 

Inclinarunt porrò animi, ut nonnulli arbi- 
trarentur, fulmen electreum vel iis proficere, 
qui hydrophobia conflictantur, aut qui diabete 
marceſcunt. Nulla autem experimenta huc- 
uſque noyimus, que hanc opinionem veri- 
ſimilem, nedum probabilem, reddant, Licet 
autem ita fit ; tamen id fulmen, quippe cum 
neryorum conditionem inſigniter afficiat, eſſe 
in morbis adeo deploratis, ubi offerantur tem- 
pus et occaſio, tentandum arbitramur. Eſt 
eodem verò tempore confitendum, non eſſe, 


quare inde utilitas expectetur. 


PARS IV. 


De quibus Modis Corpori admoveatur Igms 


Electrinus. 


Nunc, quibus modis admoveatur ignis elec- 


treus, de iis quam pauciſſimis dicendum eſt. 


De unoquoque modo fuse diſſerere non opus 


eſt; 


| 

eſt ; 1dcirco quod omnia, quæ ad ignem elec- 
treum admovendum neceſſaria ſunt, eos medi- 
cos, qui electrinam bene intelligunt machinam, 
latere vix poſſunt. Admoveri ſolet hujuſmo- 
di ignis vel balneo, vel aura, vel ſcintillis, vel 
ictibus. De his deinceps perpauca dicenda 


ſunt. 


Balneum eleftreum.—Balnei modo admoveri 
dicitur ignis electrinus, cum aliquis, 11s ſufful- 
tus adminiculis, quorum interventu ex eo e- 
manare nequeat intromiſſus ignis electreus, hoc 
eodem igne uſque ad ſaturitatem impletur. 
Hoc modo leniter adeo admovetur fluidum 


electrinum, ut ita admotus nullum omnino in 


aliquos effectum ſenſiferum præſtet. Quocir- 


ca, quo depellat morbos, hoc modo rariſſimè 
admovetur. 

Siquando, id quod opinantur nonnulli me- 
dici, ex corpore igne electreo non ſatis imple- 


to morbi oriantur, tunc, quo curentur, ad ig- 


nem electrinum hoc modo admotum, cum ali- 


G quo 

quo fortaſſe fructu, decurri poteſt. Verùm in 
his tamen morbis, ſiquidem tales unquam mor- 
bi exiſtant, ex eo igne ita admoto tantummo- 
do fugax admodum levamen poteſt percipi; 
propterea quod, ex corpore aliquo igne electreo, 
præter ſolitum, expleto, vicina, donec cui- 
que fit æqualis ſaturitas, in ſe, pro rati, deri- 
vant. 

Ne hoc modo ad æqualitatem vicinorum 
depleatur homo, quem igne electreo, præter ſo- 
litum, impletum ſervandi ſtet medico ſententia, 
nonnulli eum duobus amiciendum induſfiis, 
uno laneo, bombycino altero, ſuadent; quorum 
infrictione cumulatus ignis electreus ei corpus 
continenter pervadat. Cæterùm, optato hoc 
eveniat, necne, periculis factis comperiendum 
eſt. 

Aura electrea.— Hoc modo admovetur 1g- 
nis electreus, cum in aliquem ex corpore 
quolibet acuminato intromittitur. Aura elec- 
trina, quo magis acuminatum corpus eſt, unde 

venit, 


— 

venit, eo lenior eſt. Ignis electrinus hoc mo- 
do admotus, oculis inflammatione affectis, ul- 
ceribus, et partibus quibuſlibet quæ ſive natu- 
ra ſive applicatis cauſis quibuſvis ſunt, pre 
cæteris, ſenfiles, inſigniter convenit. Non de- 
ſunt quidem, qui cenſent, auram electream 
balneo, ſcintillis, et vel ictibus anteferendam 
eſſe. Nobis autem videtur parum plerumque 


pollere. 


Scintille electrea multo ſæpius, quàm 
aura, admoventur; et ad pleroſque profectò 
morbos curandos pollent, qui igne electrino ſa- 
nari poſſunt. Ut majore vi minoreve coruſ⸗- 
cent ſcintillæ, prout res poſtulent, poteſt ef- 


fic1. 


Ictus eletrini——multo, quam etiam ſcin- 


tillæ, plas pollent. Modo autem fatis cogni- 
to vis ictuum minui poteſt ad gradum uſque 
nihilo majorem, quam qui ad optatum effec- 
tum edendum ſatis polleat. Quando, ſubmerſos 


velut quibus ſupervenerit apoplexia, homines 


graviter 

graviter incitare opus fit, ictus electrei, balneo, 
auræ, et ſcintillis quidem anteponendi ſunt. 
Nervorum quoque reſolutione laborantibus 


ictus, pre his cæteris, conveniunt ; et leviores 


imprimis, præcipuè ſi eos ſæpe ingeminare 


opus ſit. 

De aliis modis, quibus admoveri poteſt 1g- 
nis electrinus, friction nempe et vivo, diſſere- 
re mihi in animo non eſt; eoque minus, quod 
utilitates ex his modis optandæ, ex iis ſupra 
dictis percipi poſſunt. 

Cum ex morbis, contra quos ab igne e/ectri- 
no peti ſolet præſidium, multi adeo inveteraſ- 
cant, ut inſanabiles prorſus evadant, vel ſaltem 
ſanatu admodum difficiles; quo citiùs in au- 
xilium vocatur ignis eleftreus, et quo ſœpius, 
eo efficaciùs, eo melius. Quinetiam, quoties 
admovetur, plus utique proderit, ſi in ejus uſu, 
per quartam horæ partem, vel etiam ſemiho- 


ram, perſeyeretur, 


A 

A leniore uſu ignis electrini incipere, ut pa- 
vidè ſuadent nonnulli, deinde ad graviorem 
decurrere, eſt muliebriter prætimere potins, 
quam ſcienter præcavere; cum præſertim ig- 
nis electrinus raro, niſi cum vehemens nimis 
ſit, ullum ſecum periculum afferat. 

Quum, denique, ignis electrinus minus, ut 
nonnullis videtur, proprio marte poſſit, quàm 
cùm ſociis quibuſdam firmetur, hos, quinam 


ſint, in memoria tenere medicum oportet. 

